## **AZ ’ÉJSZAKAI SZÉRIA BUDAPEST’ KÉRDŐÍV KIÉRTÉKELÉSE**

A kérdőívet **104-en töltötték ki**, felhívásunk és feltételezésünk szerint olyanok, akik részt kívánnak venni a versenyeken. Az elmúlt évek éjszakai kisverseny-részvételi számaiból kiindulva (ld. a listára is elküldött *Éjszakai versenyek áttekintése* c. elemzést) a kitöltök sokasága reprezentatívnak tekinthető. Figyelemmel arra, hogy a potenciális résztvevők egy része biztosan nem töltötte ki a kérdőívet, továbbá arra, hogy a 2020-21-es *Késő-délutáni lámpás edzések* eddigi három fordulóján 250 résztvevő 487 pályát teljesített (a résztvevők száma versenyenként 130, 163, 116 volt), **a potenciális ÉSZ résztvevők száma feltehetőleg legalább 150**. Ezért a válaszok mögötti létszámot 1.5-tel szorozzuk a ténylegesen megvalósuló létszám becslése érdekében. Az alkalmankénti **minimális részvételt 70 főre** becsüljük, a **részvételi cél alkalmanként 100 fő**.

➊

 h-k-p: **8**

h-k: **5**

h-p: **11**

k-p: **14**

h: **4**

k: **14**

p: **48**

***Következtetések***: Csak négy válaszadónak nem jó a kedd, vagy a péntek, 23-nak nem jó a péntek. 81-en jönnének pénteken, 41-en kedden, tehát a versenyek túlnyomó **többségét pénteken célszerű rendezni, kisebbségét kedden, a hétfő nem támogatott**.

➋*** Következtetések***: A válaszadók 55%-a legalább nyolc versenyen részt venne, 33%-a négyen. Ez egy 8-versenyes sorozaton a válaszadók között átlag 75 fős részvételt jelent, a bevezetőben említett 1.5-ös szorzóval 111 fő, összhangban a bevezető becslésével.

A sorozatot **célszerű legalább 8 alkalomra tervezni**.

. .

➌

***Következtetés***: Körülbelül azonos arányban szavaztak a változatlan, sűrített és ritkított verseny-rendezésre, tehát nincs döntő ok a nyári szezon megkülönböztetésére, azaz az előző kérdésre adott válaszokat is figyelembe véve a ***havi egy ÉSZ forduló tűnik támogatottnak***. Igény esetén a nyári holtszezonban

 további fordulók beilleszthetők.

➍

V-P-E: **20**

V-P: **7**

V-E: **2**

P-E: **36**

V: **1**

P: **13**

E: **25**

***Következtetések***: Csak egy válaszadó futna kizárólag városban, heten városban, vagy parkban, 13-an csak parkban, mindenki más (83-an) erdei versenyt is szeretne. Erdőben és parkban 56-an versenyeznének. Következésképpen a **városi versenyekről most lemondunk** (majd télen), a versenyek **többségét erdőbe** célszerű vinni, **kisebb részüket parkba**, előnyben azok a terepek, ahol **mindkettő** van.

➎

**A leggyakoribb feltételek** (54 válasz):

* a terep (26 említés)
* megközelítés, közlekedés (13 e.)
* időpont (szabadidő, van-e másnap verseny?) (11 említés)
* térkép (2 említés)

Egyéb speciális feltételeket egy-egy esetben említettek.

***Következtetések:*** A válaszadó fele feltétel nélkül elutazna Budapesthez közeli versenyre, közel 34%-a feltételekkel, 16.3% nem hagyná el Budapestet. Az objektív feltételek túlnyomó többsége jó terepekhez és jó megközelíthetőséghez kötődik, egyesek számára fontos szempont a másnapi verseny, az egyéb feltételek legnagyobb része szubjektív, nem függ a rendezéstől. Tehát a **Budapesttől távolabb, de kb. 30 km-en belül lévő, jól megközelíthető jó terepre tervezhető verseny.** A **másnapi versenyek elkerülése** pénteki ÉSZ fordulók esetén, a sűrű versenynaptár miatt nem mindig lehetséges, de **törekedni kell rá**.

➏

***Következtetések:*** A válaszadók többsége (56.7%) negyvenperces, vagy hosszabb pályákat szeretne, 36.5% harmincpercest és csak 6.7% húszpercest. Ez az eredmény azonban nem teljesen reprezentatív, mert (amint alább látni fogjuk) a legfiatalabb korosztály (feltehetőleg, mert nem olvasója a listának) a válaszadásban alulreprezentált, holott az ő megnyerésük eminens célja a sorozatnak. Ezekből a válaszokból (a válaszok nem a győztes-időkre, hanem a válaszadó idejére vonatkoznak) arra következtetünk, hogy a **gyakorlottabb versenyzők** számára **rövidtávú, esetleg rövidített normáltávú** pályákat kell tervezni, ők húszperces pályákért nem fognak eljönni (az előző kérdésre adott válaszok közül egy ezt ki is mondta). A **legfiatalabb és kezdő résztvevők számára** szükség lesz **alapfokú, rövid, bevezető** pályákra is.

➐

K1-K2-B-A: **1**; K2-C-B: **4**; K2-B-A: **1**

K1-B:**1**; K2-B: **1**; K2-C: **6**

K1-K2: **2**; K1: **4**

C-B: **9**

B-A: **19**

C: **5**

B: **33**

A: **18**

***Következtetések:*** Hat válaszadó kifejezetten több pályát szeretne futni, kezdőkkel bemelegítve (vagy levezetve), további nyolcan két-két pályát, amelyekből az egyik kezdő, az előzőekhez hasonló céllal. Ezekben az esetekben a válaszadók technikai szintjét a legmagasabb megjelölt kategória jelenti. A két-két nem kezdő kategóriát megjelölő válaszadó gondolhatott alternatívára, de ugyanúgy többszörös futásra is, itt mindkét lehetőséget figyelembe vesszük az összesítésnél. A csak a kezdő pályákra vonatkozó válaszokból, a már említett kis mintaszám miatt nem vonunk le következtetést, de egyébként is **a sorozat koncepciója szerint a K1 és K2 pályákra feltétlenül szükség van**. A fentiek szerint a diagram hűen tükrözi az A, B, és C pályák iránti igényt, tehát a **legnagyobb részvétel a B-pályán** várható. Az **A-pálya iránti mérsékelt érdeklődés** oka egyfelől az lehet, hogy viszonylag **kisszámú felnőtt korosztályú kitöltő** volt (ld. alább) és feltehetőleg közülük is csak nagyon kevesen az élvonalból. A **rendezők gondoskodjanak magas színvonalú pályákról**, a sorozat vonzerejének növelése érdekében.

➑

***Következtetések:*** A válaszadók 30.8%-a lány, illetve nő. Ez nagyjából azonos az utóbbi idők részvételi arányaival, pl. a 2020. évi Postás Kupán a női versenyzők aránya 31% volt, a 2019. évi Nógrád Nagydíjon 36% és a *Késő-délutáni lámpás edzéseken* is 36%, habár ez utóbbiakon jelentős volt a fiatalabbak részvétele, akik a kérdőív kitöltésében csak kis számban vettek részt.

➒



 **A számszerű adatok**:

* < 12: **3.8% (4)**
* 12-16: **10.6% (11)**
* 16-21: **4.8% (5)**
* 21-35: **4.8% (5)**
* 35-55: **40.4% (42**)
* > 55: **35.6% (37)**

***Következtetések***: A válaszadók több mint háromnegyede szenior korú, az utánpótlás részaránya 19%, míg a felnőtt korosztályé mindössze 4.8% . Ezek az arányok nagyon eltérnek a valós részvételi arányoktól (v.ö. az 1. és 9. táblázattal az említett *Éjszakai versenyek áttekintése* c. dokumentumban). Az utóbbi 10 év átlagában az utánpótlás részaránya kb. 13%, a felnőtté kb. 21%, a szenioroké kb. 50%, ezen belül az ÉOB-kon 17.3%, 18%, és 58.6%. Budapesti kupaversenyeken az utóbbi években a felnőtt résztvevők részaránya 20% és 40% között mozgott.

Nyilvánvalónak tűnik, hogy a válaszadók közül **hiányoznak azok a felnőttkorú versenyzők, akik nem bíznak abban, hogy az ÉSZ sorozat valódi tájékozódási kihívást fog jelenteni**. Itt is megismétlendők a pályanehézségek elemzésénél mondottak: a **rendezők gondoskodjanak magas színvonalú pályákról**, a sorozat vonzerejének növelése érdekében.

Valószínűsíthető az is, hogy a **legfiatalabb korosztály** lényegesen kisebb számban válaszolt, mint amilyen a részvételi aránya volt pl. a *Késő-délutáni lámpás edzésen*. A rendezőknek kiemelt figyelemmel kell lenniük **e korosztály versenyzésének támogatására.**

➓

***Következtetések:*** A válaszadók közel egyenlő számban laknak Budán és az agglomerációban, kicsit kevesebben Pesten és 3.8% (4 fő) távolabb.

Ez az eloszlás azt sugallja, hogy igyekezni kell **versenyeket a pesti oldalra is, vagy legalább a könnyen elérhető budai terepekre vinni**.

***Javaslatok az ÉSZ sikere érdekében***

Több javaslat egybehangzik az 5. kérdéshez fűzött feltételekkel, azokat itt nem ismételjük meg. A leírt javaslatokat a lényegre rövidítve, esetenként összevonva mutatjuk be.

**A terepekről:**

* bár az erdei a legalkalmasabb, legyen egyéb is (park),
* fokozatosan haladva az egyre "erdeibb" terepek felé, a kezdők miatt is válthatná fel egyre több erdei terep a parkokat,
* az elitebb versenyzőket, csak technikás terepekkel lehet bevonzani.

**A pályákról:**

* színvonalas pályák kellenek,
* rövid vagy közepes, de sokpontos pályák, amely sikerélményt adnak a résztvevőknek,
* többféle tudásszintnek megfelelő pályák,
* legyenek igazi technikás pályák is, vagy városi/park versenyen trükkös pályák.

**A szervezésről:**

* győztesek felsorolása a verseny után a levlistán/facebookon,
* összetett verseny meghirdetése pl. %-os pontszámmal, legjobb n figyelembevételével,
* a kezdő pályákon csokiérem, dicséret,
* a helyszínhez közeli lakók figyelmének felhívása,
* a fiataloknak ez nem csak egy edzés lesz, hanem egy esemény (buli) ahol találkozhatnak, együtt lehetnek, lehetőséget adni hogy a futás után még ott maradjanak bandázni. Pici zene, hangulatos fény, esetleg "csinálj magadnak szendvicset" típusú mini büfé. A vk-t olyan helyre tenni, ahol le lehet ülni székre, padra, fűre és beszélgetni.

***Vélemények a téli sorozatról***

Igen sok pozitív visszajelzés érkezett, köszönet érte. Az azonos tartalmúak közül csak néhányat idézünk:

* nagyon jó kezdeményezés, jó gyakorlási lehetőség volt mindenkinek,
* jó pályák voltak, és kedvcsinálónak ideális volt a helyszínválasztás,
* ez a sorozat arra jó volt, hogy a kezdőbbek megszokták az éjszakai versenyzést, de a komoly versenyzőknek nem volt benne semmi különösebb kihívás,
* nagyon tetszett, a gyerekeknek is,
* nem zavart volna, ha lett volna technikásabb, vagy erdei pálya is, de így is üdítő volt az esti nyargalászás, találkozás,
* nagyon jó volt, a kezdeti célnak tökéletesen megfelelt, jó kedvcsináló volt az éjszakai versenyzéshez,
* javaslom az ősz intenzívebb kihasználását, amikor korábban sötétedik,
* nagyon jó kezdeményezésnek tartottam, a magas indulói létszám önmagáért beszélt,
* nagyszerű kezdeményezés, örülök, hogy elindítottátok, így valóban van esély megismertetni, megszerettetni az éjszakai tajfutást a fiatalokkal, ne adjátok fel!
* kicsit könnyű volt, de hát népszerűsítés volt a célja,
* nagyon tetszett, bár soha nem szerettem az éjszakait, de ezek egyszerűek,
* kezdőként élveztem, lehetőséget adott a felszerelés kipróbálására,
* nagyon jó volt, a célnak tökéletesen megfelelt,
* nagyon klassz, hogy lehet gyakorolni az éjszakai futást versenyszezonon kívül is.

Budapest, 2021. február 14.

 Összeállította: Lux Iván